BIZ ย้ายเทรด SET วันนี้! ดึงสถาบัน-ต่างชาติลงทุน แย้มครึ่งปีหลังคว้างานเพิ่ม 500 ลบ.
BIZ ย้ายจาก mai เข้าเทรด SET วันนี้ เพื่อสภาพคล่องการซื้อและขาย หนุนนักลงทุนสถาบันไทยและต่างชาติเพิ่มน้ำหนักลงทุน ส่งซิกแนวโน้มครึ่งปีหลังเตรียมคว้างานใหม่เพิ่ม 500 ล้านบาท ดันผลงานโตต่อเนื่อง
BIZ ย้ายจาก mai เข้าเทรด SET วันนี้ เพื่อสภาพคล่องการซื้อและขาย หนุนนักลงทุนสถาบันไทยและต่างชาติเพิ่มน้ำหนักลงทุน ส่งซิกแนวโน้มครึ่งปีหลังเตรียมคว้างานใหม่เพิ่ม 500 ล้านบาท ดันผลงานโตต่อเนื่อง
5 ก.ค. 2565

นายสมพงษ์ ชื่นกิติญานนท์ ประธานเจ้าหน้าที่บริหาร บริษัท บิสซิเนสอะไลเม้นท์ จำกัด (มหาชน) หรือ BIZ เปิดเผยว่า บริษัทเตรียมย้ายเข้าเทรดในตลาดหลักทรัพย์แห่งประเทศไทย (SET) ในวันที่ 5 กรกฎาคม 2565 ในกลุ่มอุตสาหกรรม สินค้าอุปโภคบริโภค (Consumer Products) หมวดธุรกิจ ของใช้ส่วนตัวและเวชภัณฑ์ (Personal Products &amp; Pharmaceuticals) ซึ่งการย้ายเข้าจดทะเบียนใน SET จะเอื้ออำนวยและเพิ่มโอกาสทางธุรกิจ ขยายฐานผู้ถือหุ้นและกองทุนทั้งในและต่างประเทศ เข้ามาเพิ่มสัดส่วนการลงทุน และเพิ่มสภาพคล่องการซื้อ-ขายหุ้น รวมถึงรองรับการขยายธุรกิจของบริษัทในอนาคต
โดยมั่นใจว่าการย้ายเข้าเทรด SET ครั้งนี้ จะช่วยเพิ่มโอกาสทางธุรกิจให้กับบริษัท และได้รับการตอบรับจากนักลงทุนสถาบันทั้งในและต่างประเทศอย่างคึกคัก ช่วยลดข้อจำกัดในการเพิ่มน้ำหนักลงทุน โดยทีมผู้บริหารพร้อมเดินหน้าขยายธุรกิจอย่างไม่หยุดยั้ง สร้างรายได้และกำไรเติบโตอย่างแข็งแกร่ง ซึ่งเห็นได้จากผลการดำเนินงานในช่วงที่ผ่านมา ถึงแม้จะเผชิญความท้าทายจากวิกฤติการแพร่ระบาดของไวรัสโควิด-19 ก็ตาม
“แผนการดำเนินงานช่วงครึ่งหลังของปี 2565 บริษัทตั้งเป้าหมายเดินหน้าเข้าประมูลงานอย่างต่อเนื่อง ทั้งภาครัฐและเอกชน โดยรอลุ้นรับงานเพิ่มอีกราว 500 ล้านบาท จากการจำหน่ายและติดตั้งชุดเครื่องมือทางการแพทย์สำหรับรักษาผู้ป่วยโรคมะเร็งด้วยวิธีรังสีรักษา (Radiotherapy และ จากงานในมือรอรับรู้รายได้ (Backlog) ที่มีกว่า 1,312 ล้านบาท ซึ่งจะทยอยรับรู้รายได้ถึงปี 2566 โดยในปีนี้จะรับรู้รายได้กว่า 1,000 ล้านบาท อีกทั้งยังมีรายได้ประจำจากธุรกิจซ่อมบำรุงและบริการ รวมถึงทยอยรับรู้รายได้จาก โรงพยาบาลแคนเซอร์อลิอันซ์ ศรีราชา จังหวัดชลบุรี ตามสัดส่วนการถือครองหุ้น 65% ซึ่งในช่วงที่ผ่านมาได้รับการตอบรับจากลูกค้าอย่างคึกคัก” นายสมพงษ์ กล่าว